**REFERAT STYREMØTE 01-20**

**I NORSK IRSKSETTERKLUBB**

Dato: 15.januar 2020

Tid/sted: Kl. 19.00- 21.00 telefonmøte.

Tilstede: Lene Moen (nestleder), Nina Hordnes (utstilling), Stein Nilsen (jakt og trening), Gisle Sveva (avlsrådsleder), Anders Flesberg (økonomi), Tor Westrum (1.vara) og Asgeir Bjørklund ( 2.vara).

Fravær: Knut Reed (leder).

Referent: Vigdis Ingebrigtsen

**Sak 01-01-20: Innkalling og dagsorden**

**Vedtak:** *Godkjent med tilleggssaker Gave til RFH (l), Godkjent avlshund (ll), V&S (lll),*

*ny plattform nisk.no (lv).*

**Sak 02-01-20: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 70/18 c | Eksteriør dommer konferanse.  | NH | Eksteriørkonferanse 9.februar 2020 kl. 10.30.-18.30. Invitasjoner er sendt. Utkastet til oppdaterte rasekompendiumer er godkjent av styret, og oversendt til NKK for endelig godkjenning. Budsjett for trykking og konferansen er godkjent , sak 04-07.*Kompendiumet er godkjent av standardkomiteen i NKK og er sendt til trykking. 25 påmeldte, forelesere og demohunder er ok. Nina ordner med gaver til forelesere.* |
| 119/18 | Profileringsartikler | AFGS | Avdelingene gav tilbakemelding om at de ønsket et tilbud på jaktvesten til Bergans. GS tar kontakt for tilbud.*GS har fått pris fra Bergans på ca kr. 400,- + brodering. Det er ønske om en demovest/ bilde. Dersom interesse så tar avdelingene opp bestillinger og bestiller inn selv.**Sender ut informasjon til avdelingene når vi har alle opplysninger* Ellers er det interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønske flere sponsorer og vil se på ulike aktører. En innkjøps samarbeidsavtale med nettbutikker på nettsiden kan være en løsning. |
| 03-02-19 | Geografisk inndeling av lokallag | KR | Regionsreformen trer i kraft 01.01.2020.Avdelingene tar denne saken opp på sine årsmøter, for deretter å gi tilbakemelding til hovedstyret. Kan være aktuelt med endringer i avd. 1,2 og 5. DR ble diskutert om de bør inngå i en avdeling, da med flere områdekontaker. Forslag til eventuelle endringer tas opp på RS 2020.*VI sender ut påminnelse til avdelingene om å ta dette opp på sine årsmøter.* |
| 03-06-19 | Veileder til lokalavdelingene | AF | Utarbeide generell veileder for økonomi til lokal avdelingene innen 01.01.2020*Veilederen er snart klar, AF skal sende den for gjennomlesing til NISK sin regnskpasfører. Deretter sendes den til styret for godkjenning. Haster.**Skal være klar til 01.02.* |
| 08-07-19 | Oppdretterpris |  GSSN | Styret besluttet at vi innfører oppdretterpris. Synspunkter som at det er et godt initiativ til å løfte opp oppdrettere, motivere til mer avl av rasen vår ble argumentert. KR, GS og SN lager forslag til kriterier.Sak på arbeids- og diskusjonsmøte med avdelingsledere og DR 14.11. Positivt mottatt. Innspill som at det bør være mer krav til UK premiering enn AK, krav til eksteriør og oppfølging av oppdrettere. Arbeidsgruppen tar dette med seg og legger frem kriterier på neste styremøte.*Sak 04-01-20 i dagens møte.* |
| 03-08-19 | Trippelprøven 2020 | LMSN | 2.-4. okt. Lene har dannet prøvekomite og booket terreng, lokaler til sekretæriat og overnatting til dommere/komite.*Ole Pinderup blir prøveleder.**Stein sender ut dommerforespørsler 15.01.* |
| 04-08-19 | Nøsenprøven 2020 | LMSN | 29.-30.aug. Lene har dannet prøvekomite og booket terreng, lokale til sekretæriat og overnatting til dommere/komite.*Marianne Sagstad blir prøveleder.**Stein sender ut dommerforespørsler 15.01.* |
| Evt-08-19 | NISK resultatservice | LMGS | LM lager et forslag til hvordan vi kan organisere publiseringen av NM og høystatusløp til neste styremøte.*Utsatt til neste styremøte.* |

**Sak 04-01-20: NISK oppdretterpris**

Styret har tidligere besluttet at vi innfører oppdretterpris. Synspunkter som at det er et godt initiativ til å løfte opp oppdrettere, motivere til mer avl av rasen vår ble argumentert. Det var en sak på arbeids- og diskusjonsmøte med avdelingsledere og DR 14.11., positivt mottatt.

SN la frem et forslag;

1. Oppdretter må være medlem i Norsk Irsksetterklubb, norsk statsborger og bosatt i Norge.\32
2. Minst 50 prosent av kullet skal ha oppnådd 1.AK på jaktprøve, samt XXXXX på utstilling innen kullet fyller 5 år. Hvis det er kull med ujevnt antall valper, rundes det nedover. ( 3 av 7, 4 av 9 osv.)
3. Minst en hund til i kullet skal ha oppnådd 1. AK, 2. AK eller 1. UK samt xxxx på utstilling.
4. Det må være minst tre avkom i et kull for å kunne vurderes for prisen. I kull med 3-6 avkom må minst tre være tildelt 1. AK på jaktprøver, samt xxxxx på utstilling.
5. Oppdretter er selv ansvarlig for å melde inn kandidaturet før kullet fyller 6 år. Premieringene som ligger til grunn skal dokumenteres med sted og dato.
6. Hundene som er meldt inn som avkom for oppdretterprisen må innfri samme krav til fysisk og mentale helse som gjelder for godkjente avlshunder i NISK.

*Vedtak: SN og GS diskuterer videre kriterier og sender et utkast til styret for godkjenning.*

**Sak 04-01-20: EM 2020**

EM for irsksettere arrangeres i de skotske høyfjell i juli 2020.  Flere medlemmer har forspurt om evt uttak, økonomisk støtte osv.  Som det står i innbydelsen, så ønsket arrangøren bistand til dommerstanden under mesterskapet.

Hovedstyret må diskutere kriterier for uttak, økonomi og om det er aktuelt å sende en delegasjon på vegne av NISK.

*Vedtak: NISK ønsker å sende en delegasjon på 3-4 hunder for å representere klubben. Krav til hunder som skal delta er VK premie, og det vil bli lagt vekt på stil og vannapport . Det vil bli et uttak i løpet av våren. GS danner en EM komite som kommer tilbake med informasjon i forhold til organisering på neste styremøte.*

**Sak 05-01-20: RS 2019**

RS skal arrangeres 10.mai på Gardermoen. Styret samles fredag kveld for møte og middag, styremøte lørdag fra 09-12, lunsj med avdelingene og videre møte med avdelingene 13-18. Quality hotel på Gardermoen er booket.

Utlysning: Dato gjøres kjent 8 uker før (15.03.) på nettsiden, i tillegg vil det komme innkalling i FH nr.2, innkalling med sakspapirer legges ut på nettsiden 4 uker før (12.4.), og forslag til valgkomiteen og innkomne forslag skal være inne 6 uker før (29.3.)

Vi må ha klart program lørdag med avdelingene, tema? foredrag?

Skal det være foredrag etter RS søndag?

*Vedtak: styret kommer med forslag til program og foredragsholdere til neste styremøte. VI lyser ut RS og sender invitasjon og tar påmelding fra avdelingene. LM varsler valgkomiteen.*

**Sak 06-01-20: Årsmelding 2019**

Skriving av årsmelding er rollefordelt i styret, Vigdis setter sammen og skriver de resterende avsnitt.

Styret: Knut

Resultater: Stein

Avlsarbeid: Gisle

IRHS: Thomas

Utstilling: Nina

Økonomi: Anders

*Vedtak: Frist å sende til styret for gjennomlesning blir til neste styremøte. Deretter blir fristen for å sende ferdige kapitler til Vigdis 8.mars. Årsmelding skal legges ut senest 12.4.*

**Sak 07-01-20: Statuetter**

Det er tid for å gå gjennom statuettene våre (Årets hunder, uttak NM lag, Norgescup), og eventuelt foreslå endringer på RS 2020. Vi bruker statuetter fra 2012 og gamle championatregler, det har vært noe misnøye fra medlemmer som har sendt inn resultater i 2019.

*Vedtak: Det vedtas å sette ned en komite bestående av SN (leder), AB og AF. Komiteen kommer med et forslag til neste styremøte. Evt endringer legges frem som sak på RS. (Frist for å legge ut sakspapirer til RS er 29.03.).*

**Sak 08-01-20: Post til styret**

* Tilbud til alle raseklubber / fuglehundklubber fra Frich`s Motel & Spiseri AS (Hjerkinnhus); Overnatting/ bevertning/priser/samlingslokaler.

**Sak 09-01209: Siste nytt fra RU**

Ingen møteaktivitet siden forrige styremøte. Felles avlskonferanse blir 25.jnauar og den er lyst ut som arrangement på nisk.no og vår Facebook side.

Neste møte er 24.01., GS deltar.

**Eventuelt:**

* **Jubileumsbøker;** Vi har ca 1000 bøker igjen på lager. Hovedstyret skal arrangere 2 jaktprøver i år, og vil dele ut til alle deltakerne på opprop. Rørosprøven vinter arrangert av NISK avd.7 og RJFF vil også dele ut boka på opprop til deltakerne.
* **Leder FH nr. 2;** Anders, frist 22.01.
* **Leder FH nr. 3;** Lene
* **Gave til RFH;** NISK Rogaland ønsker å gi en gave på vegne av NISK til Rogaland Fuglehundklubb sitt 50 års jubileum. Styret støtter dette forslaget, VI sender gave til DR Rogaland.
* **Godkjent avlshund;** Utenlandske hunder som blir godkjente avlshunder i NISK, ligger uten resultater i «søk på hund». I presentasjonene av at de er blitt godkjent er det ønskelig at det her blir presentert hvilke resultater de har i sitt hjemland.
* **V&S;** AF har vært i kontakt med vår forsponsor Vigor & Sage for å forlenge avtalen. De er positive, og skal nå ha en gjennomgang på sine sponsoravtaler og gi tilbakemelding.
* **Ny plattform nisk.no;** Det har lenge vært et ønske med en ny plattform på nisk.no som er mer oversiktlig og enklere å betjene. AF undersøker priser hos ulike leverandører. Styret setter dette opp på budsjett forslaget som blir presentert på RS.

Neste styremøte blir 27.februar.